Det tyske konsulat i Aalborg har mistet sit våbenskjold.

Et 60 gange 40 centimeter stort ovalt våbenskjold er blevet stjålet fra det tyske konsulat. Våbenskjoldet sad foran på bygningen i Danmarksgade i Aalborg. Tyveriet blev opdaget onsdag eftermiddag og våbenskjoldet har formentlig været væk siden tirsdag aften. Det oplyser vagtchef ved Nordjyllands Politi, Ted Andersen.